gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4218, del 27-03-2002 (2002/2352)

Notificació a Dieter Nitsche. Expedient número PUER/040601/107.
---------------------------------------------------------------

### Dades del document

Número de DOGV
:   4218

Data del DOGV
:   27-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2352


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Dieter Nitsche. Expedient número PUER/040601/107. [2002/A2352]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció dels quals va ser aprovada per la Llei 4/1999, de 13 de gener, de modificació de la Llei 30/1992 (BOE núm. 12, de 14 de gener de 1999), es fa pública notificació de l'acord d'iniciació dels expedients sancionadors que s'indiquen, instruïts pel Servei de Gestió de Ports a les persones o entitats denunciades que a continuació s'indiquen, ja que s'ha intentat la notificació en l'últim domicili conegut, i aquesta no s'ha pogut practicar.
  
Els corresponents expedients es troben en el Servei de Gestió de Ports, davant del qual els assisteix el dret d'al·legar per escrit el que en la seua defensa estimen convenient, amb aportació de les proves que consideren oportunes, dins del termini de 15 dies hàbils comptadors des de l'endemà de la publicació del present en el Diari Oficial de la Generalitat Valenciana.
  
Transcorregut el dit termini sense que s'haja fet ús del dret per a formular al·legacions i/o aportar proves, es dictaran les resolucions oportunes.
Diari Oficial de la Generalitat Valenciana


Sumari del DOGV 4191, del 15-02-2002 (2002/1411)

Notificació al senyor Miguel Gómez López. Expedient número 51/329/2001.
-----------------------------------------------------------------------

### Dades del document

Número de DOGV
:   4191

Data del DOGV
:   15-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1411


Organisme emissor
:   Conselleria de Sanitat

Tipus de document
:   Anunci

Notificació al senyor Miguel Gómez López. Expedient número 51/329/2001. [2002/Q1411]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana segons que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26 de novembre, BOE de 27.11.1992).
  
Contra aquesta resolució, que no exhaureix la via administrativa, s'hi pot interposar recurs d'alçada davant la Direcció General per a la Salut Pública de la Conselleria de Sanitat, en el termini d'un mes, comptador des de l'endemà de la publicació en el Diari Oficial de la Generalitat Valenciana, en la Direcció Territorial de Sanitat de València, al carrer de la Guàrdia Civil, 21, 46525 València, o de la manera que preveu l'article 38.4 de la Llei 30/1992.
  
Per fer efectiu el pagament de la sanció imposada per aquesta resolució, cal sol·licitar els documents que hi ha a la Secció de Sancions de les oficines de la Direcció Territorial de Sanitat, al carrer de la Guàrdia Civil, 21, de València, i ingressar l'import en qualsevol de les entitats financeres que s'hi indiquen dins dels terminis que s'hi assenyalen.
  
També s'adverteix que, segons el contingut de l'article 20.6 del Reial Decret 1.398/1993 (BOE de 04.08.1993), la publicació d'aquest edicte interromp el termini de tramitació del procediment.
  
València, 1 de febrer de 2002.- El director territorial de Sanitat: Daniel Pablo Comeche.
  
Persona interessada: Miguel Gómez López.
  
Últim domicili conegut: avinguda del Cabanyal, 16.
  
Població: Cullera.
  
Expedient: 51/329/2001.
  
Fase: resolució d'arxivament.
  
Legislació: article 6.2 del Reial Decret 1.398/1993, de 4 d'agost (BOE de 9 d'agost), que aprova el Reglament del Procediment per a l'Exercici de la Potestat Sancionadora.
Diari Oficial de la Generalitat Valenciana


Sumari del DOGV 4356, del 14-10-2002 (2002/10509)

Actuacions de divorci contenciós número 884/2001. Cèdula de notificació.
------------------------------------------------------------------------

### Dades del document

Número de DOGV
:   4356

Data del DOGV
:   14-10-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/10306


Organisme emissor
:   Jutjat de Primera Instància Número 8 de València

Tipus de document
:   Anunci

Actuacions de divorci contenciós número 884/2001. Cèdula de notificació. [2002/A10613]
  
Alberto Alonso-Leciñana Sáez, secretari del Jutjat de Primera Instància número 8, de València, mitjançant el present edicte fa saber:
  
Que en este Jutjat i amb el número 884/2001, es tramiten les actuacions de divorci contenciós a instància d'Ana Isabel Zapata Ferrer contra José Pascual Andreu Pérez, en les quals he acordat notificar la sentència dictada al demandat referit, declarat en rebel·lia, que té literalment la part dispositiva com es diu tot seguit:
  
Decisió:
  
«Que, estimant la demanda instada per la procuradora Teresa Giménez Zaragoza, en nom i representació d'Ana Isabel Zapata Ferrer, contra José Pascual Andreu Pérez, declare dissolt per divorci el matrimoni de les persones esmentades amb tots els efectes legals inherents a tal declaració.
  
Una vegada siga ferma la sentència, que es comunique al registre civil on consta inscrit el matrimoni.
  
Mitjançant la present sentència, contra la qual es pot interposar un recurs d'apel·lació, que es pot preparar davant d'este Jutjat presentant un escrit dins dels cinc dies següents a la seua notificació, ho pronuncie, mane i firme.»
  
I perquè valga de notificació en la forma legal a José Pascual Andreu Pérez, en rebel·lia, expedisc i firme la present cèdula.
Diari Oficial de la Generalitat Valenciana


Sumari del DOGV 4368, del 30-10-2002 (2002/11400)

RESOLUCIÓ de 25 d'octubre de 2002, del conseller d'Obres Públiques, Urbanisme i Transports, relativa a la informació pública de l'expedient d'expropiació forçosa incoat amb motiu de les obres 2001-25. RH7-F42-42.74. Soterrament de la línia de Renfe València . La Encina. Termes municipals de Massanassa, Alfafar, Benetússer, Sedaví i València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/11944


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 25 d'octubre de 2002, del conseller d'Obres Públiques, Urbanisme i Transports, relativa a la informació pública de l'expedient d'expropiació forçosa incoat amb motiu de les obres 2001-25. EM6-F76-18.75. Soterrament de la línia de Renfe València - La Encina. Termes municipals de Massanassa, Alfafar, Benetússer, Sedaví i València. [2002/M11694]
  
La Llei 16/1987, de 30 de juliol, d'Ordenació dels Transports Terrestres, establix en l'article 153 que l'aprovació de projectes d'establiment de noves línies, millora o ampliació de les preexistents, comportarà la declaració d'utilitat pública o interés social i la urgència de l'ocupació a l'efecte de l'expropiació forçosa dels terrenys afectats per l'execució de les obres incloses en el projecte.
  
En conseqüència, se sotmet a informació pública la relació de béns i drets afectats, només a l'efecte d'esmenar els possibles errors que s'hagen pogut produir en fer la relació dels béns i drets afectats per la urgent ocupació, la relació íntegra estarà exposada en el tauler d'edictes dels ajuntaments els termes municipals dels quals afecta el projecte i en el Servici de Contractació i Expropiacions de la Conselleria d'Obres Públiques, Urbanisme i Transports, situada en l'avinguda de Blasco Ibáñez, 50 (article 56 del Reglament d'Expropiació Forçosa).
  
Es comunica que el present anunci es publica als efectes que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999 per als interessats que consten com a desconeguts o per als interessats el domicili dels quals no es coneix.
  
Informació:
  
Conselleria d'Obres Públiques, Urbanisme i Transports.
  
Alacant: c/ Itàlia, 12. Tel. 499 48 05 50.
  
Castelló de la Plana: av. del Mar, 16. Tel. 674 38 75 57.
  
València: av. de Blasco Ibáñez, 50. Tel. 312 02 58 59.
Diari Oficial de la Generalitat Valenciana


Sumari del DOGV 4232, del 19-04-2002 (2002/3708)

Expedient número 586/2001. Adjudicació del contracte de gestió de serveis públics per a l'Hospital Clínic Universitari.
-----------------------------------------------------------------------------------------------------------------------

### Dades del document

Número de DOGV
:   4232

Data del DOGV
:   19-04-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/3708


Data del document
:   20-03-2002

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * restauració col·lectiva

Expedient número 586/2001. Adjudicació del contracte de gestió de serveis públics per a l'Hospital Clínic Universitari. [2002/3708]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Clínic Universitari. Avinguda Blasco Ibáñez, 17, 46325 € València. Telèfon 55 901 62 74, fax 96 386 26 71.
  
c) Número d'expedient: 586/2001.
  
2. Objecte del contracte
  
a) Tipus de contracte: contracte de gestió de serveis públics.
  
b) Descripció de l'objecte: servei de cuina i elaboració de menjar.
  
c) Lots: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.096 de 28 de setembre de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: tres milions nou-cents setanta-quatre mil sis-cents tretze euros i vint-i-cinc cèntims (3.974.613,25 euros).
  
5. Adjudicació
  
a) Data: 10 de gener de 2002.
  
b) Contractista: Sodexho España, SA.
  
c) Nacionalitat: espanyola.
  
d) Import d'adjudicació: tres milions vuit-cents vuitanta-quatre mil dos-cents vuitanta-un euros i tretze cèntims (3.884.281,13 euros).
Diari Oficial de la Generalitat Valenciana


Sumari del DOGV 4359, del 17-10-2002 (2002/10039)

Notificació de provisió de constrenyiment a Miguel Agreda Gamarra, amb número d'emissió 23.6.1.33.820, i altres.
----------------------------------------------------------------------------------------------------------------

### Dades del document

Número de DOGV
:   4359

Data del DOGV
:   17-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10480


Organisme emissor
:   Agència Estatal d'Administració Tributària. Delegació de València

Tipus de document
:   Anunci

Notificació de provisió de constrenyiment a Miguel Agreda Gamarra, amb número d'emissió 48.1.1.63.180, i altres. [2002/X10965]
  
De conformitat amb el que disposa l'article 105.6 de la Llei 230/1963, de 28 de desembre, General Tributària, no havent pogut realitzar la notificació corresponent al domicili de la persona interessada per causa no imputable a l'Administració Tributària, per la present se cita els subjectes passius, obligats tributaris o representants que es relacionen, per tal que compareguen en el termini de deu dies, comptadors des del següent a la publicació d'este anunci en el Diari Oficial de la Generalitat Valenciana, a la seu de l'administració corresponent al seu domicili fiscal, de dilluns a divendres en horari de 9 a 14 hores, per a ser notificats dels actes relatius al procediment recaptatori que s'assenyalen.
  
Alhora, s'advertix als interessats que, de no comparèixer en el termini esmentat, la notificació s'entendrà produïda a tots els efectes legals des del dia següent al venciment del termini assenyalat.
  
València, 1 d'octubre de 2002.- El cap de la dependència de Recaptació: José Antonio Fuentes Giménez.
Diari Oficial de la Generalitat Valenciana


Sumari del DOGV 4344, del 26-09-2002 (2002/9893)

Informació pública de l'extracte de la convocatòria per a proveir en propietat nou places d'operari, tres d'oficial de segona i dues d'oficial de primera de l'Ajuntament de Manises, pel sistema de concurs oposició.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/9893


Data del document
:   09-09-2002

Organisme emissor
:   Ajuntament de Manises

Tipus de document
:   Convocatòria

Descriptors 

:   * Manises
    * administració local
    * concurs administratiu
    * peó
    * personal de serveis

Informació pública de l'extracte de la convocatòria per a proveir en propietat nou places d'operari, tres d'oficial de segona i dues d'oficial de primera de l'Ajuntament de Manises, pel sistema de concurs oposició. [2002/F9893]
  
En el Butlletí Oficial de la Província de València número 210, del dia 4 de setembre de 2002, es publiquen les bases per a proveir en propietat nou places d'operari, tres d'oficial de segona (una de fusteria, una d'obra i una d'electricista) i dues d'oficial de primera (una de fontaneria i una d'electricitat) de l'Ajuntament de Manises, pel sistema de concurs oposició, que es troben vacants en la plantilla de personal laboral, amb un nivell de titulació corresponent al grup:
  
- E les places d'operari.
  
- D les places d'oficial de primera i segona.
  
Estan dotades amb el sou corresponent al grup esmentat, pagues extraordinàries i restants retribucions que corresponguen.
  
El termini de presentació d'instàncies serà de 20 dies naturals, comptats a partir del dia següent de la publicació de l'extracte de la convocatòria en el Boletín Oficial del Estado.
Diari Oficial de la Generalitat Valenciana


Sumari del DOGV 4280, del 27-06-2002 (2002/6327)

Notificació a CYS, Cooperativa Valenciana. Expedient número VIVI/040501/627.
----------------------------------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6327


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a CYS, Cooperativa Valenciana. Expedient número VIVI/040501/627. [2002/F6327]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a la notificació d'instructor i secretari a CYS, Cooperativa Valenciana, amb referència VIVI/040501/627.
  
Vistes les actuacions prèvies practicades, d'acord amb el que disposa l'article 12 del Reglament de Procediment Sancionador, i deduint-se d'estes possibles infraccions al règim legal d'habitatges de protecció oficial i, en virtut del que establix l'article 13 de l'esmentat reglament, este servici territorial, fent ús de les competències conferides pel Decret del Govern Valencià 110/2000, de 18 de juliol, acorda la iniciació de procediment sancionador contra:
  
Promociones Roigcast, SL; CYS Cooperativa Valenciana.
  
I designa, respectivament, instructor i secretari el senyor Ubaldo Toledano Soto i la senyora María Luisa Martí Llabata, i pot promoure's la recusació d'estos, pels interessats, en els casos prevists en l'article 28 de la Llei de Règim Jurídic de les Administracions Públiques.
Diari Oficial de la Generalitat Valenciana


Sumari del DOGV 4279, del 26-06-2002 (2002/6675)

Expedient núm. CNMY02/AIVAJ/18. Adjudicació de les obres de rehabilitació de local per a oficines al carrer de l'Hospital núm. 2, av. Baró de Càrcer, 34, a València.
---------------------------------------------------------------------------------------------------------------------------------------------------------------------

### Dades del document

Número de DOGV
:   4279

Data del DOGV
:   26-06-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/6675


Data del document
:   13-06-2002

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte d'obres

Expedient núm. CNMY02/AIVAJ/18. Adjudicació de les obres de rehabilitació de local per a oficines al carrer de l'Hospital núm. 2, av. Baró de Càrcer, 34, a València. [2002/X6675]
  
1. Entitat adjudicadora
  
a) Organisme: Institut Valencià de la Joventut
  
b) Dependència que tramita l'expedient: Àrea de l'IVAJ
  
c) Número d'expedient: CNMY02/AIVAJ/18
  
2. Objecte del contracte
  
a) Tipus de contracte: Obres
  
b) Descripció de l'objecte: Obres de rehabilitació de local per a oficines al carrer de l'Hospital núm. 2, avinguda del Baró de Càrcer, 34 de València.
  
c) Lot: 1
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana nº 4.189 de 8.04.2002.
  
3. Tramitació, procediment i forma d'adjudicació
  
a) Tramitació: urgent
  
b) Procediment: concurs
  
c) Forma: obert.
  
4. Pressupost base de licitació
  
Import total: 564.531,74 euros.
  
5. Adjudicació
  
a) Data: 14 de maig de 2002
  
b) Contractista: Sdad. Valenciana de Servicios a la Construcción, SL, UTE amb OTP Construcciones, SL.
  
c) Nacionalitat: espanyola
  
d) Import d'adjudicació: 493.965,27 euros.
Diari Oficial de la Generalitat Valenciana


Sumari del DOGV 4394, del 09-12-2002 (2002/13182)

Informació pública de l'estudi de detall per a l'ordenació de l'edificació prevista a l'àrea denominada Reina Sofia 6-A, delimitada per l'avinguda del Pintor Genaro Palau i els carrers Moleta i Constitució.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4394

Data del DOGV
:   09-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13935


Organisme emissor
:   Ajuntament de Torrent

Tipus de document
:   Anunci

Informació pública de l'estudi de detall per a l'ordenació de l'edificació prevista a l'àrea denominada Reina Sofia 6-A, delimitada per l'avinguda del Pintor Genaro Palau i els carrers Moleta i Constitució. [2002/Q13068]
  
Mitjançant la Resolució d'esta Alcaldia número 2.652, de 12 de novembre de 2002, se sotmet a informació pública pel termini de 20 dies hàbils, el projecte d'estudi de detall redactat per Joseph A. Vivó Gisbert, arquitecte, per a l'ordenació de l'edificació prevista en l'àrea denominada Reina Sofia 6-A, delimitada per l'avinguda del Pintor Genaro Palau, i els carrers Moleta i Constitució.
  
Durant el període esmentat qualsevol persona interessada podrà consultar l'expedient als locals de l'ajuntament, situats al carrer de Ramón y Cajal, número 1, d'este municipi, i presentar les al·legacions que estime convenients.
Diari Oficial de la Generalitat Valenciana


Sumari del DOGV 4184, del 06-02-2002 (2002/850)

Notificació de la sentència dictada en les actuacions del judici verbal número 219/2000, a Hormigones Costa Cálida, SL.
-----------------------------------------------------------------------------------------------------------------------

### Dades del document

Número de DOGV
:   4184

Data del DOGV
:   06-02-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/850


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència dictada en les actuacions del judici verbal número 219/2000, a Hormigones Costa Cálida, SL. [2002/F850]
  
Juan Luis Bañón González, secretari judicial del Jutjat de Primera Instància i Instrucció número 4 d'Orihuela (Alacant), faig saber:
  
Que en aquest jutjat es tramiten les actuacions del judici verbal número 219/2000, a instància del senyor Francisco José García Grau contra Hormigones Costa Cálida, SL, actualment en parador desconegut, al qual en aquesta mateixa data s'ha acordat notificar la sentència dictada en les actuacions esmentades, la decisió de la qual és del tenor literal següent:
  
Decisió
  
Que desestime la demanda presentada pel senyor Francisco José García Grau, representat pel procurador senyor Martínez Rico i contra la mercantil Hormigones Costa Cálida, SL, declarada en rebel·lia, i l'asseguradora Sur Seguros, SA, representada per la procuradora senyora Torregrosa Grima, he d'absoldre i absolc els demandats de les pretensions deduïdes en contra seu, i condemne l'actor al pagament de les costes d'aquesta instància.
  
Notifiqueu-la a les parts fent-los saber que contra aquesta sentència es pot interposar un recurs d'apel·lació davant de la Secció Setena de l'Audiència Provincial d'Alacant, amb seu a Elx, que haurà de presentar-se davant d'aquest jutjat en el termini de cinc dies comptats des de la notificació, en la forma prevista en l'article 457 de la nova Llei d'Enjudiciament Civil 2000. Arxiveu aquesta resolució en el llibre de sentències d'aquest jutjat i uniu-ne testimoni a les actuacions.
  
Aquesta és la meua sentència, definitivament jutjant, que pronuncie, mane i firme.
  
I perquè valga de notificació en forma al demandat, Hormigones Costa Cálida, SL, l'últim domicili conegut del qual consta com el de carrer de la Carretera La Nora, 22, expedisc i firme aquest edicte perquè s'inserisca al tauler d'anuncis d'aquest jutjat i en el Diari Oficial de la Generalitat Valenciana.